
ΥΠΟΥΡΓΙΚΕΣ Α ΠΟΦΑΣΗΣ & ΕΓΚΡΙΣΕΙΣ 

Αριθ- 17620/Γ 70 (1) 

Έγκριση και προκήρυξη της Κοινοτικής έρευνας επί του 
εισοδήματος και των συνθηκών διαβίωσης των νοικο¬ 
κυριών. 

Ο ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Ν.Δ. 3627/56 «περί οργανώσεως της ΕΣΥΕ» και 
του Π.Δ. 532/91 «περί οργανισμού της Γ.Γ. ΕΣΥΕ». 

β) Του Νόμου 1558/85 «περί Κυβερνήσεως και κυβερ¬ 
νητικών οργάνων» και του άρθρου 27 τόυ Ν. 2081/92. 

γ) Του άρθορυ 35 του Ν. 992/79 «περί οργανώσεως των 
Διοικητικών Υπηρεσιών δια την εφαρμογήν της Συνθήκης 
Προσχωρήσεως της Ελλάδος εις τα Ευρωπαϊκός Κοινότη¬ 
τας και ρυθμίσεως συναφών θεσμικών και οργανωτικών 
θεμάτων». 


2. Το υπογραφέν σχετικό συμβόλαιο με αριθμ. 
47240023 μεταξύ της Γ.Γ. ΕΣΥΕ και του Στατιστικού Γ ρα¬ 
φείου των Ευρωπαϊκών Κοινοτήτων (ΕΙΙΒ03ΤΑΤ), για τη 
διενέργεια της έρευνας. 

3. Το γεγονός ότι από τις διατάξεις αυτής της απόφασης 
προκαλείται δαπάνη σε βάρος του Κρατικού Προϋπολογι¬ 
σμού της Γ.Γ. ΕΣΥΕ (ειδ. φορέας 13-150 και στον ΚΑΕ 
5354) ύψους 75.000.000 δρχ. για το τρέχον οικονομικό 
έτος 1994. Η ανωτέρω δαπάνη θα καλυφθεί εξ ολοκλήρου 
από εμβάσματα της ΕΟΚ τα οποία θα σταλούν στο λογα¬ 
ριασμό της Γ.Γ. ΕΣΥΕ στην Τράπεζα της Ελλάδος, σύμ¬ 
φωνα δε με την κοινή απόφαση των Υπουργών Συντονι¬ 
σμού και Οικονομικών 9611/3860/3.4.80 με θέμα: «Εμ¬ 
φάνιση δοσοληψιών του Ελληνικού Δημοσίου μετά των 
Ευρωπαϊκών Κοινοτήτων» και μέσω του υπολόγου συμψη¬ 
φισμού θα εγγραφούν στον προϋπολογισμό της Γ.Γ. ΕΣΥΕ 
(ειδ. φορέας 13-150 και στον ΚΑΕ 5354). 

4. Τα σχετικά Υπηρεσιακά Σημειώματα Υ.Σ. 63/28.2.94 
και Υ.Σ. 298/30.8.94 του Τμήματος Οικογενειακών Προϋ¬ 
πολογισμών και Ειδικών Πληθυσμιακών Ερευνών της Δ/ 
νσης Απογραφών της Γ.Γ. ΕΣΥΕ, αποφασίζουμε: 

1. Εγκρίνουμε και προκηρύσσουμε τη διενέργεια μέσα 
στο 1994 από το Τμήμα Οικογενειακών Προϋπολογισμών 
και Ειδικών Πληθυσμιακών Ερευνών της Δ/νσης Απογρα- 
φών της Γ.Γ. ΕΣΥΕ τη διενέργεια μέσα στο 1994 της 
έρευνας επί του εισοδήματος και των συνθηκών διαβίω¬ 
σης των νοικοκυριών στην Ελλάδα. 

2. Η εν λόγω έρευνα διενεργείται για λογαριασμό της 
ΕΙΙΒ03ΤΑΤ, από την οποία χρηματοδοτείται εξ ολοκλή¬ 
ρου, και είναι δειγματοληπτική με μέγεθος δείγματος 
5.600 νοικοκυριά στο σύνολο της χώρας. 

3. Σκοπός της έρευνας είναι η εκτίμηση του εισοδήμα¬ 
τος και των συνθηκών διαβίωσης των νοικοκυριών της Ελ¬ 
λάδος μέσω της κοινωνικο-οικονομικής κατάστασης των 
μελών τους. 

4. Τα όργανα διενέργειας της έρευνας θα είναι υπάλλη¬ 
λοι της Γ.Γ. ΕΣΥΕ μόνιμοι και με σύμβαση Ι.Δ. καθώς και 
ερευνητές - συνεργάτες ο ορισμός των οποίων θα γίνει με 
απόφαση της Γ εν. Γ ραμματέας ΕΣΥΕ. Η εκπαίδευση των 
ερευνητών - συνεργατών και η εποπτεία του έργου τους 
σε κάθε Νόμο θα γίνει από υπαλλήλους της Κεντρικής 

Υπηρεσίας της Γ.Γ. ΕΣΥΕ που περιλαμβάνονται στα ανω¬ 
τέρω όργανα. 

5. Ο καθορισμός της αμοιβής των ερευνητών - συνερ¬ 
γατών θα γίνει με κοινή απόφαση των Υπουργών Εθνικής 

Οικονομίας και Οικονομικών. 

6. Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 22 Σεπτεμβρίου 1994 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

Γ. ΠΑΠΑΝΤΩΝΙΟΥ Α. ΠΑΠΑΔΟΠΟΥΛΟΣ 

♦- 

Αριθ. 1053286/10431/Β0012 (2) 

Φορολογία των τόκων που προκύπτουν από πράξεις ΗΕ- 

ΡΟδ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 11 του άρθρου 19 του 

Ν. 2214/1994 (ΦΕΚ τ.Α' 75). 

2. Την 1026431/266/0006/2.3.1994 κοινή απόφαση 
του Πρωθυπουργού και Υπουργού Οικονομικών «Ανάθεση 
αρμοδιοτήτων Υπουργού Οικονομικών στους Υφυπουρ¬ 
γούς Οικονομικών» (ΦΕΚ τ.Β’ 154). 

3. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

Για τις εξωχρηματιστηριακές πράξεις πώλησης εντόκων 
γραμματίων ή ομολόγων του Δημοσίου με οποιαδήποτε ει¬ 
δική συμφωνία μεταξύ αγοραστή και πωλητή, σύμφωνα με 
τα προβλεπόμενα από το άρθρο 74 του Ν. 1969/1991, 

καθορίζεται η ακόλουθη διαδικασία: 

1. Οι τράπεζες που πωλούν έντοκα γραμμάτια ή όμο- 
λογα του Δημοσίου με την υποχρέωση να επαναγοράσουν 
αυτά από τους αγοραστές - πελάτες τους, μετά από παρέ¬ 
λευση ορισμένου χρονικού διαστήματος, σε προσυμφω- 
νημένη τιμή (πράξεις ΒΕΡΟδ), υποχρεούνται για τις πρά¬ 
ξεις αυτές να συνάπτουν έγγραφη συμφωνία, τουλάχιστον 
σε δύο αντίγραφα, στην οποία, εκτός των άλλων στοι¬ 
χείων, θα συμπεριλαμβάνονται η αξία των πωλουμένων τί¬ 
τλων, το είδος αυτών, ο χρόνος επαναγοράς και το συνο¬ 
λικό τίμημα που θα οφείλεται στον αγοραστή των τίτλων. 

Για το εισόδημα που αποκτά ο αγοραστής των τίτλων 
κατά την επαναγορά τους από την Τράπεζα, μετά από ορι¬ 
σμένο χρόνο, έχουν εφαρμογή οι διατάξεις του άρθρου 21 
του Ν. 1921/1991, σύμφωνα με τα προβλεπόμενα από 
την παράγραφο 11 του άρθρου 19 του Ν. 2214/1994. 
Κατά συνέπεια κατά την καταβολή ή πίστωση των εισοδη¬ 
μάτων αυτών στο όνομα των δικαιούχων υπάρχει υποχρέ¬ 
ωση παρακράτησης φόρου εισοδήματος με συντελεστή 
15%. Με την παρακράτηση αυτή εξαντλείται η φορολο¬ 
γική υποχρέωση των δικαιούχων. 

2. Η ανωτέρω διαδικασία εφαρμόζεται ανάλογα και όταν 
οι τράπεζες προβαίνουν στην αγορά εντόκων γραμματίων 
ή ομολόγων του Δημοσίου με ταυτόχρονη δέσμευση του 
πωλητή να επαναγοράσει αυτά, μετά από ορισμένο χρόνο, 
σε προσυμφωνημένη τιμή κατά το χρόνο της επαναγοράς 
(ΒΕΥΕΒδΕ ΒΕΡΟδ). 


Στην περίπτωση αυτή, για το εισόδημα που αποκτούν οι 
τράπεζες, λόγω επαναγοράς εντόκων γραμματίων ή ομο¬ 
λόγων του Δημοσίου από τα πρόσωπα, τα οποία τους είχαν 
πωλήσει προηγουμένως τους τίτλους αυτούς, έχουν 
εφαρμογή οι διατάξεις του άρθρου 21 του Ν. 1921 /1991, 
σύμφωνα με τα προβλεπόμενα από την παράγραφο 11 
του άρθρου 19του Ν. 2214/1994. Κατά συνέπεια υπάρχει 
υποχρέωση παρακράτησης φόρου εισοδήματος με συντε¬ 
λεστή 15% από τα πρόσωπα, που καταβάλλουν το εισό¬ 
δημα αυτό στις τράπεζες. Εξαιρετικά όμως, στην περί¬ 
πτωση αυτή τω πράξεων ΒΕΝ/ΕΒδΕ ΒΕΡΟδ αποφασίζεται, 
με σκοπό την απλοποίηση των διαδικασιών και την εξα¬ 
σφάλιση των συμφερόντων του Δημοσίου, τα φυσικά ή νο¬ 
μικά πρόσωπα να μην προβαίνουν σε παρακράτηση φόρου 
εισοδήματος με συντελεστή 15% κατά την καταβολή στις 
τράπεζες των εισοδημάτων που προκύπτουν από τις πρά¬ 
ξεις αυτές, αλλά οι τράπεζες που αποκτούν το εισόδημα 
αυτό να αποδίδουν τον αναλογούντα φόρο 15%, μέσα 
στην Ιδια προθεσμία που ορίζεται από το νόμο, στην αρμό¬ 
δια για τη φορολογία τους Δημόσια Οικονομική Υπηρε¬ 
σία. 

3. Επίσης, υποχρέωση για παρακράτηση φόρου, σύμ¬ 
φωνα με τα πιο πάνω οριζόμενα, υπάρχει και στις περιπτώ¬ 
σεις που οι τράπεζες προβαίνουν στην επαναγορά των 
ίδιων τίτλων που είχαν πωλήσει στους πελάτες τους, ανε¬ 
ξάρτητα αν στη σύμβαση πώλησης των εντόκων γραμμα¬ 
τίων ή ομολόγων του δημοσίου που καταρτίζεται μεταξύ 
αγοραστή και πωλητή αναφέρεται ρητά ή όχι η υποχρέωση 
της τράπεζας για επαναφορά των τίτλων, καθώς και ο χρό¬ 
νος πραγματοποίησης της πράξης αυτής. 

Η παρούσα να δημοσιευθεί στην Εφημερίδα της Κυβερ¬ 
νήσεως. 

Αθήνα, 11 Μαΐου 1994 

Ο ΥΦΥΠΟΥΡΓΟΣ 

ΔΗΜΗΤΡΗΣ ΓΕΩΡΓΑΚΟΠΟΥΛΟΣ 
-4-- 

Αριθ. 1053265/10432/Β0012 (3) 

Προθεσμία υποβολής των δηλώσεων φορολογίας εισοδή¬ 
ματος ημεδαπών ανωνύμων εταιριών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του τελευταίου εδαφίου της περίπτω¬ 
σης α της παραγράφου 1 του άρθρου 11 του Ν.Δ. 3843/ 
1958, οι οποίες προστέθηκαν με την παράγραφο 11 του 
άρθρου 23 του Ν. 2214/1994 (ΦΕΚ Α’ 75). 

2. Την αριθ. 1026431/266/0006/2.3.1994 κοινή από¬ 
φαση του Πρωθυπουργού και Υπουργού Οικονομικών 
«Ανάθεση αρμοδιοτήτων Υπουργού Οικονομικών στους 
Υφυπουργούς Οικονομικών» (ΦΕΚ τ.Β' 154). 

3. Ότι από τις διατάξεις της απόφασης αυτής δεν προ- 
καλείται δαπάνη σε βάρος του Κρατικού Προϋπολογι¬ 
σμού, αποφασίζουμε: 

1. Ορίζουμε ότι ειδικά οι ημεδαπές ανώνυμες εταιρίες, 
που για την παραλαβή της δήλωσής τους φορολογίας ει¬ 
σοδήματος, αρμόδιοι είναι οι Προϊστάμενοι των Δημόσιών 
Οικονομικών Υπηρεσιών ΦΑΒΕ Αθηνών, ΦΑΕΕ Αθηνών, 

ΦΑΕ Πειραιά και ΦΑΕ Θεσσαλονίκης, θα υποβάλλουν 
αυτή μέσα στις ακόλουθες προθεσμίες κάθε έτους, ανά¬ 
λογα με το πρώτο γράμμα της Ελληνικής αλφαβήτου της 
επωνυμίας ή του τίτλου τους, ως εξής: 

α) Μέχρι την 15 Μαΐου, οι ανώνυμες εταιρείες που η 
επωνυμία ή ο τίτλους τους αρχίζει από τα γράμματα Α’ έως 
και Δ. 

β) Μέχρι την 16 Μαΐου, οι ανώνυμες εταιρείες που η 
επωνυμία ή ο τίτλος τους αρχίζει από γράμματα Ε έως και 
Κ. 

γ) Μέχρι την 17 Μαΐου, οι ανώνυμες εταιρείες που η 
επωνυμία ή ο τίτλος τους αρχίζει από γράμματα Λ έως και 
Π. 

δ) Μέχρι την 18 Μαΐου, οι ανώνυμες εταιρείες που η 
επωνυμία ή ο τίτλος τους αρχίζει από γράμματα Ρ έως και 
Ω. 

2. Αν η επωνυμία ή ο τίτλος της ανώνυμης Εταιρείας εί¬ 
ναι διατυπωμένος σε ξένη γλώσσα, για την εφαρμογή των 
διατάξεων της Ελληνικής αλφαβήτου με το οποίο αρχίζει η 
προφορά της ξένης επωνυμίας ή τίτλου. 

3. Σε περίπτωση που η ημέρα στην οποία μια από τις πιο 
πάνω προθεσμίες είναι εξαιρέσιμη ή αργία για τις δημό¬ 
σιες υπηρεσίες, τότε η προθεσμία αυτή μεταφέρεται στην 
αμέσως επόμενη εργάσιμη, για τις δημόσιες υπηρεσίες, 
ημέρα και οι τυχόν επόμενες αυτής μεταφέρονται διαδο¬ 
χικά στις κατά σειρά αντίστοιχες επόμενες εργάσιμες 
ημέρες. 

4. Οι διατάξεις των προηγουμένων παραγράφων έχουν 
εφαρμογή για τις ημεδαπές ανώνυμες εταιρείες που κλεί¬ 
νουν ισολογισμό μέχρι 31 Δεκεμβρίου κάθε έτους. 

5. Η απόφαση αυτή, της οποίας η εφαρμογή αρχίζει από 
το οικον. έτος 1994, να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 1994 

Ο ΥΦΥΠΟΥΡΓΟΣ 

ΔΗΜΗΤΡΗΣ ΓΕΩΡΓΑΚΟΠΟΥΑΟΣ 
-♦- 

Αριθ. 1105799/1797/8881/0014 (4) 

Καταβολή του Φ.Π.Α. στο Δημόσιο από τον παραλήπτη 
των αγαθών ή τον λήπτη των υπηρεσιών, στις περιπτώ¬ 
σεις μη ορισμού φορολογικού αντιπροσώπου. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις κατωτέρω διατάξεις του Ν. 1642/86, όπως ισχύει: 
α) Την παραγράφων 2,3 και 4 του άρθρου 12. 

β) Της περίπτωσης γ) της παραγράφου 1 και της παρα¬ 
γράφου 3, του άρθρου 28, 
γ) Της περ. δ’ της παραγράφου 4 του άρθρου 29. 
δ) Του άρθρου 31 και 
ε) Της παραγράφου 3 του άρθρου 58. 

2. Την ανάγκη διασφάλισης της απόδοσης του φόρου 
στο δημόσιο, στις περιπτώσεις μη ορισμού φορολογικού 
αντιπροσώπου από υποκείμενο εγκατεστημένο εκτός του 
εσωτερικού της χώρας. 

3. Τις διατάξεις της αριθ. 1002414/204/25/0014 
ΠΟΑ. 1005/1993 Α.Υ.Ο. για τον «τρόπο καταβολής του 
φόρου προστιθέμενης αξίας στο Δημόσιο από το λήπτη 
των αγαθών και υπηρεσιών». 


4 · Τ|ς διατάξεις της αριθ. 1026431 /268/0006Α/ 
2.3.1994 απόφασης του Πρωθυπουργού και Υπουργού 
Οικονομικών για την ανάθεση αρμοδιοτήτων Υπουργού 
Οικονομικών στους Υφυπουργούς Οικονομικών. 

5. Ότι η απόφαση αυτή αφορά διαδικασία και δεν έχει 
επιπτώσεις στον προϋπολογισμό, αποφασίζουμε: 

Αρθρο 1 

Ορίζουμε όπως, η αριθ. 1002414/204/25/0014 
ΠΟΛ.1005/1993 Α.Υ.Ο., η οποία ορίζει τον «τρόπο κατα¬ 
βολής του Φ.Π.Α. στο δημόσιο από το λήπτη των αγαθών 
και υπηρεσιών», δεν εφαρμόζεται στις περιπτώσεις παρά¬ 
δοσης, ενδοκοινοτικής απόκτησης, εισαγωγής αγαθών 
και παροχής υπηρεσιών που πραγματοποιούνται στο εσω¬ 
τερικό της χώρας από εγκατεστημένο εκτός του εσωτερι¬ 
κού της χώρας υποκείμενο στο φόρο πρόσωπο, το οποίο 
δεν έχει ορίσει, ως όφειλε, φορολογικό αντιπρόσωπό του, 
σύμφωνα με τις διατάξεις της περ. δ’ της παρ. 4 του άρ¬ 
θρου 29 του Ν. 1642/86, όπως ισχύει. Ο φόρος που ανα¬ 
λογεί στις πράξεις αυτές καταβάλλεται από τον παραλή¬ 
πτη των αγαθών ή τον λήπτη των υπηρεσιών αυτών, με την 
υποβολή έκτακτης προσωρινής δήλωσης Φ.Π.Α. 

Οι παραπάνω συναλλαγές δεν παύουν να θεωρούνται 
ενδοκοινοτικές και συνεπώς θα συμπεριλαμβάνονται ως 
τοιαύτες στους οικείους κωδικούς της περιοδικής εκκα¬ 
θάρισης Φ.Π.Α., ενώ ο φόρος που προπληρώνεται με την 
έκτακτη δήλωση θα συμπεριλαμβάνεται στον κωδ. 381... 
(προστιθέμενα ποσά στο φόρο εισροών) της περιοδικής 
εκκαθάρισης Φ.Π.Α. (έντυπο 004 - Φ.Π.Α. έκδοση 1994) 
και της προσωρινής δήλωσης της οικείας φορολογικής 
περιόδου. 

Αρθρο 2 

Η απόφαση αυτή που ισχύει από 1 η Νοεμβρίου 1994 να 
δημοσιευθεί στην Εφημερίδα της Κυβερνήσεως. 

Αθήνα, 19 Σεπτεμβρίου 1994 

Ο ΥΦΥΠΟΥΡΓΟΣ 

ΔΗΜΗΤΡΗΣ ΓΕΩΡΓΑΚΟΠΟΥΑΟΣ 
-♦- 

Αριθ. Υ4β/οικ. 9239 (5) 

Διαδικασία, τρόπος, φορείς και άλλες λεπτομέρειες για 

την μεταφορά με αεροπορικά ή πλωτά μέσα, βαριά 

ασθενών σε νοσηλευτικά ιδρύματα. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 2 του άρθρου 31 του 
Ν. 2072/92 (ΦΕΚ 125/Α723.7.92). 

2. Το αριθ. 376/88 Π.Δ. (ΦΕΚ 169/Α717.8.88) «περί 
Οργανισμού του Εθνικού Κέντρου Άμεσης Βοήθειας». 

3. Την αριθ. ΔΥ3α/οικ. 370/13.7.94 (ΦΕΚ 550/Β794) 
κοινή απόφαση του Πρωθυπουργού και του Υπουργού 
Υγείας, Πρόνοιας και Κοινωνικών Ασφαλίσεων «περί ανά¬ 
θεσης αρμοδιοτήτων στους Υφυπουργούς Υγείας, Πρό¬ 
νοιας», αποφασίζουμε: 

Α) Αναθέτουμε στο Εθνικό Κέντρο Άμεσης Βοήθειας, 
το ΕΚΑΒ, συνεπικορούμενο στο έργο του από την υπηρε- 

σία του Αεροϋγειονομείου Ελληνικού, της Δ/νσης Υγιει¬ 
νής Νομαρχίας Πειραιά, την αρμοδιότητα διεξαγωγής των 
απαιτούμενων ενεργειών, για την διακομιδή βαριά ασθε¬ 
νών από διάφορα διαμερίσματα της χώρας σε Νοσηλευ¬ 
τικά Ιδρύματα ή την μεταφορά γιατρών για παροχή πρώτων 
βοηθειών, εφόσον τούτο κρίνεται αναγκαίο, στον τόπο 
όπου βρίσκονται οι βαριά ασθενείς, με ναυλωμένα αερο¬ 
πορικά, ή πλωτά μέσα, ή τη μεταφορά μοσχευμάτων ή αί¬ 
ματος κ.λπ., εφόσον τούτο κρίνεται αναγκαίο από την ια¬ 
τρική υπηρεσία του ΕΚΑΒ, μετά από συνεννόηση με τον 
αναγγέλοντα. 

Β) Η μεταφορά των βαριά ασθενών με ναυλωμένα αερο¬ 
πορικά ή πλωτά μέσα επιτρέπεται μόνο διαμέσου του 
ΕΚΑΒ ή των παραρτημάτων του. 

Η με οποιονδήποτε άλλο τρόπο και για οποιονδήποτε 
άλλο λόγο, πραγματοποίηση μεταφοράς με ναυλωμένο 
αεροπορικό ή πλωτό μέσο, εξοφλείται μετά από ενημέ¬ 
ρωση και τελική έγκριση του ΕΚΑΒ. 

Γ) Η κλήση γίνεται από γιατρό κρατικού νοσοκομείου, 
Κέντρου Υγείας, Υγειονομικού Σταθμού, Αγροτικού Ια¬ 
τρείου ή άλλου ΝΠΔΔ, π.χ. ΙΚΑ, ΤΕΒΕ κ.λπ. Κατ’ εξαίρεση 
δε από ιδιώτη γιατρό, εφόσον δεν υπάρχει στην περιοχή 
του συμβάντος κρατικός γιατρός. Ο γιατρός του ΕΚΑΒ 
οφείλει να υποδεικνύει στον αναγγέλοντα να εξαντλεί με 
κάθε τρόπο τη δυνατότητα αντιμετώπισης του περιστατι¬ 
κού από τους πλησιέστερους τοπικούς υγειονομικούς 
σχηματισμούς, δεδομένου ότι το κόστος μιας αερομετα¬ 
φοράς είναι πολύ μεγάλο. Στη συνολική εκτίμηση του κα¬ 
λούντο γιατρού, πρέπει να λαμβάνονται υπόψη και άλλοι 
εναλλακτικοί τρόποι μεταφοράς, όπως η περίπτωση ^ης 
χερσαίας μεταφοράς, των τακτικών αεροπορικών και πλω¬ 
τών μέσων, ο συνδυασμός αερομεταφοράς και χερσαίας 
μεταφοράς, εφόσον ο συνολικός χρόνος, σε συνάρτηση 
με τη βαρύτητα του ασθενούς, είναι προσφορότερος, ή 
εφόσον επιβάλλεται, πρέπει να εφαρμόζεται δραστική 
αντιμετώπιση στον τόπο του συμβάντος, με ταχέως μετα- 
φερόμενο προσωπικό και μέσα και αφού σταθεροποιηθεί 
ο ασθενής, να μεταφέρεται εν συνεχεία κάτω από ασφα¬ 
λείς συνθήκες. 

Δ) Σε εξαιρετικές περιπτώσεις, όταν δεν υπάρχει η δυ¬ 
νατότητα ανεύρεσης γιατρού, η κλήση μπορεί να γίνεται 
υπό του ίδιου ασθενούς, εφόσον ευρίσκεται εν συνειδή- 
σει, ή από πρόσωπο συγγενικού του περιβάλλοντος το 
οποίο εκτιμά την αναγκαιότητά της, ή μετά από κλήση, 
οποιουδήποτε δημοσίου οργάνου ή σε όλως εξαιρετικές 
περιπτώσεις (σοβαρά ατυχήματα κ.λπ.) από απλούς ιδιώ¬ 
τες. Στις περιπτώσεις αυτές η ευθύνη της μεταφοράς (αε¬ 
ροπορική - θαλάσσια) αναλαμβάνεται από κοινού από τους 
καλούντες και του διενεργούντος αυτήν. 

Ε) Η γνώμη του καλούντος είναι αποφασιστική. Ο συ¬ 
ντονιστής γιατρός του ΕΚΑΒ, εφόσον το κρίνει σκόπιμο, 
έχει τη δυνατότητα να συμβουλευθεί ο ίδιος ή να φέρει σε 
απευθείας επαφή τον καλούντο με ειδικό, ανάλογα με την 
περίπτωση, γιατρό. Ειδικοί γιατροί είναι αυτοί που ορίζο¬ 
νται, κατά ειδικότητα, υπεύθυνοι εικοσιτετράωρης εφη¬ 
μερίας νοσοκομείων του Κέντρου. 

ΣΤ) Η προετοιμασία της μεταφοράς πρέπει να περιλαμ¬ 
βάνει: 


1. Την, από τον καλούντο γιατρό, εφαρμογή μέτρων για 
την καλύτερη δυνατή αντιμετώπιση του πάσχοντα μέχρι 
την ολοκλήρωση της μεταφοράς του, καθώς και για την 
καλύτερη δυνατή προετοιμασία του γΓ αυτήν, και 

2. Την επιλογή από το γιατρό του ΕΚΑΒ, σε συνεργασία 
με τον καλούντο, του τρόπου της μεταφοράς, καθώς και 
για το αεροπορικό, πλωτό ή επίγειο μέσο πραγματοποίη¬ 
σής της. Για την επιλογή αυτή λαμβάνονται υπόψη: α) Ο 
χαρακτήρας της μεταφοράς (επείγουσα ή εκλεκτική), σε 
συνδυασμό πάντα με το χρόνο ανταπόκρισης του μεταφο¬ 
ρικού μέσου που πρέπει να χρησιμοποιηθεί, β) Ο τόπος 
τελικού προορισμού του ασθενή, αφού προηγουμένως 
διερευνηθούν οι δυνατότητες ουσιαστικής αντιμετώπι¬ 
σης. γ) Η ανάγκη συνοδείας του ασθενή από εξειδικευ- 
μένο προσωπικό ή από το Κέντρο ή από τον τόπο του συμ¬ 
βάντος, και δ) σε περίπτωση που δεν είναι δυνατή η προ¬ 
σέγγιση του αεροπορικού μέσου στον τόπο ανάγκης, ο 
ασθενής θα μεταφέρεται στο πλησιέστερο σημείο δυνα¬ 
τής προσέγγισης του αεροπορικού μέσου με χερσαίο ή 
πλωτό μέσο. 

Ζ) Σε περίπτωση που νοσηλευόμενος ασθενής πρέπει 
να μεταφερθεί και νοσηλευθεί σε μεγάλο νοσηλευτικό 
αστικό νοσοκομείο με τα τακτικά αεροπορικά ή πλωτά 
μέσα, το νοσοκομείο στο οποίο νοσηλεύεται ο ασθενής, 
είναι υποχρεωμένο να καταβάλει τη δαπάνη μεταφοράς 
και ακολούθως να εισπράξει αυτή από τον ασφαλιστικό 
φορέα του ασθενή μέσω της διαδικασίας των νοσηλειών. 
Στην περίπτωση αυτή ο αρμόδιος κατά περίπτωση γιατρός 
ενημερώνει το ΕΚΑΒ, το οποίο φροντίζει για τη μεταφορά 
του ασθενή από το σημείο άφιξης του μεταφορικού μέσου 
στον επιλεγέντα υγειονομικό σχηματισμό. 

Η) Για την πληρωμή της δαπάνης από τους ασφαλιστι¬ 
κούς φορείς, η οποία δημιουργείται από τις μεταφορές με 
τακτικά ή ναυλωμένα αεροπορικά ή πλωτά μέσα, απαιτού¬ 
νται τα εξής δικαιολογητικά: 

1) Τιμολόγιο ή εκκαθαριστικό σημείωμα ή εισιτήριο ή 
κατάσταση του μεταφορέα (περίπτωση Γ.Ε.Σ. και Γ.Ε.Ν.), 
και 

2) Εντολή για την μεταφορά από την οποία θα προκύ¬ 
πτει ότι τηρήθηκε η προβλεπόμενη διαδικασία, δηλαδή 
μέσω του ΕΚΑΒ. Η εντολή αυτή θα περιέχει το ονοματε¬ 
πώνυμο του ασθενή, ηλικία του, διεύθυνσή του, τηλέφωνό 
του, ασφαλιστικό του φορέα, αριθμό ασφαλιστικού του 
μητρώου, πάθησή του, στοιχεία του αναγγέλοντος για¬ 
τρού, και του γιατρού του ΕΚΑΒ, τόπο παραλαβής, νοσο¬ 
κομείο εισαγωγής και οποιοδήποτε άλλο στοιχείο κρίνεται 
απαραίτητο. 

Γ ια τους αλλοδαπούς, ονοματεπώνυμο, πατρώνυμο, μη- 
τρώνυμο, ημερομηνία γέννησης, ακριβής διεύθυνση της 
χώρας του (οδός, αριθμός, Τ.Κ., τηλ., πόλη), ασφαλιστι¬ 
κός φορέας (ακριβής διεύθυνση αυτού), αριθμός ασφαλι¬ 
στικού μητρώου, αριθμός διαβατηρίου, βεβαίωση δικαιώ¬ 
ματος παροχών (Ε111) εάν υπάρχει. Το έντυπο αυτό θα 
καταρτισθεί με ευθύνη της αρμόδιας Δ/νσης του Υπουρ¬ 
γείου μας. 

θ) 1. Για τις περιπτώσεις μεταφορών με αεροπορικό ή 
πλωτό μέσο που έχουν πραγματοποιηθεί μέχρι τη δημο¬ 
σίευση της παρούσας, τα δικαιολογητικά που απαιτούνται 

για την πληρωμή της δαπάνης είναι: 

α) Τιμολόγιο ή εκκαθαριστικό σημείωμα, η κατάσταση 
του μεταφορέα (περίπτωση Γ.Ε.Σ. και Γ.Ε.Ν.), και 

β) Η υπάρχουσα εντολή του Αεροϋγειονομείου Αθηνών, 
από την οποία προκύπτει ότι κινήθηκε η διαδικασία μέσω 
του ΕΚΑΒ και η οποία, εκτός των άλλων στοιχείων, περιέ¬ 
χει τα στοιχεία του υπεύθυνου αναγγέλοντα γιατρού, την 
πάθηση του ασθενή, τον ασφαλιστικό του φορέα, Δ/νσή 
του και τα στοιχεία του γιατρού του ΕΚΑΒ. 

2. Η ευθύνη συγκέντρωσης όλων των στοιχείων, για την 
συμπλήρωση του εντύπου της εντολής της περίπτωσης 2, 
της παραγράφου Η της παρούσης, από κάθε αρμόδιο φο¬ 
ρέα, ανατίθεται στο ΕΚΑΒ και το Αεροϋγειονομείο Αθη¬ 
νών, ως επίσης και η συγκέντρωση των δικαιολογητικών 
της παραγράφου Η της παρούσας και οποιοδήποτε άλλο 
στοιχείο κρίνεται απαραίτητο. 

3. Η αριθ. Υ4β/6841/15.7.93 (ΦΕΚ 574/Β72.8.93) 
απόφασή μας καταργείται. 

4. Μετά από τρεις μήνες από τη δημοσίευση της παρού¬ 
σας απόφασης, χρονικό διάστημα που απαιτείται για την 
ολοκλήρωση των απαιτούμενων διοικητικών ενεργειών, η 
καταβολή της δαπάνης, που αφορά τις περιπτώσεις α', β’, 
γ' και δ' της παραγράφου 1 του άρθρου 31 του Ν. 2072/92 
(ΦΕΚ 125/Α723.7.92) ανατίθεται στο Εθνικό Κέντρο 
Αμεσης Βοήθειας, ως επίσης και η καταβολή της δαπά¬ 
νης για τις περιπτώσεις μεταφοράς που έχουν πραγματο¬ 
ποιηθεί και δεν έχουν εξοφληθεί μέχρι σήμερα. Για το 
σκοπό αυτό το ΕΚΑΒ υποχρεούται σε συνεργασία με τη Δ/ 
νση Ανάπτυξης Νοσοκομειακών Μονάδων και Αιμοδοσίας 
του Υπουργείου, να προβλέπει κάθε χρόνο στον προϋπο¬ 
λογισμό του και την ανάλογη πίστωση η οποία και θα καλύ¬ 
πτεται με επιχορήγηση από το φορέα 200 «Δαπάνες 
Υγείας» και ΚΑΕ.0822 «Κάθε είδους λοιπές μεταφορές». 

I) 1. Για όλες τις αεροδιακομιδές απαιτείται βεβαίωση 
αναγκαιότητας η οποία θα συντάσσεται από τον υπεύθυνο 
γιατρό που εντέλλεται την αεροδιακομιδή. Η βεβαίωση 
αναγκαιότητας θα αποστέλλεται εντός πέντε (5) ημερών 
ευθύνη του Υγειονομικού σχηματισμού ή του αγροτικού 
γιατρού στο ΕΚΑΒ, Μεσογείων 154 - Αθήνα 156 69. Σε 
περιπτώσεις κατά τις οποίες διαπιστώνεται ότι η βεβαίωση 
αναγκαιότητας δεν ανταποκρίνεται στην πραγματικότητα, 
εκτός των νομίμων κυρώσεων, το ΕΚΑΒ δύναται να ειση- 
γηθεί ακόμη στο Υπουργείο Υγείας, Πρόνοιας και Κοινω¬ 
νικών Ασφαλίσεων, μέχρι και την χρέωση της αεροδιακο- 
μιδής. 

2. Στη βεβαίωση αναγκαιότητας θα αναγράφονται τα 
στοιχεία του ασθενή, το ασφαλιστικό ταμείο και ο αριθμός 
μητρώου του (σε περιπτώσεις που είναι δυνατόν φωτοτυ¬ 
πία της αντίστοιχης σελίδας του ασφαλιστικού του βιβλια¬ 
ρίου), ο τόπος διαμονής (οδός, αριθμός, τηλέφωνο, πε¬ 
ριοχή) και η πάθηση. Επίσης θα αναγράφονται ευκρινώς το 
ονοματεπώνυμο και ο τίτλος της θέσης τυ γιατρού. Οι βε¬ 
βαιώσεις αναγκαιότητας θα υπογράφονται από τους Δ/ 
ντές των Κλινικών ή τους αντικαταστάτες τους όταν ο 
ασθενής νοσηλεύεται σε νοσοκομείο ή Κέντρο Υγείας. 
Για τους αλλοδαπούς θα αναγράφονται στη βεβαίωση 
αναγκαιότητας και τα στοιχεία της παραγράφου Η περί¬ 
πτωση 2. 


3. Το νοσοκομείο υποδοχής του περιστατικού, υποχρε- 
ούται στην έκδοση ιατρικής βεβαιώσεως, για την ανα¬ 
γκαιότητα της αεροδιακομιδής, εφόσον αυτή ζητηθεί από 
το Εθνικό Κέντρο Αμεσης Βοήθειας και η οποία θα απο- 
στέλεται εντός ημερών στη Δ/νση που αναφέρεται στην 
περίπτωση 1 της παραγράφου I της παρούσης. 

4. Το Εθνικό Κέντρο Αμεσης Βοήθειας που είναι υπεύ- 
θυνς για την αναγκαιότητα των Αεροδιακομιδών, θα συ¬ 
ντάσσει αναλυτική ετήσια έκθεση, η οποία και θα αποστέ- 
λεται στην αρμόδια Δ/νση του Υπουργείου ΥΠ. και Κ.Α. 

5. Όλα τα περιστατικά, θα συνοδεύονται υποχρεωτικά 
με περιληπτικό ιατρικό ιστορικό. Σε περίπτωση που διακο- 
μισθεί περιστατικό χωρίς το ιατρικό ιστορικό η ευθύνη και 
οι συνέπειες βαρύνουν τον αναγγέλοντα γιατρό. 

6. Για κάθε αερομεταφορά, οι αερομεταφορείς υπο- 
χρεούνται να παρέχουν στο ΕΚΑΒ τα παρακάτω στοιχεία. 

Ώρα απογείωσης και άφιξης στον τόπο προορισμού, 
αναμονής, αναχώρησης και άφιξης στον τόπο παράδοσης. 
Επίσης ο τύπος του αεροσκάφους, το ονοματεπώνυμο 
του ασθενούς, το κόστος ανά ώρα πτήσεως και αναμονής 
και το σύνολο αυτού. 

ΙΑ) Από τις διατάξεις της απόφασης αυτής δεν προκα- 
λείται πρόσθετη δαπάνη σε βάρος του Κρατικού Προϋπο¬ 
λογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 20 Σεπτεμβρίου 1994 

Ο ΥΦΥΠΟΥΡΓΟΣ 

ΝΙΚΟΛΑΟΣ ΦΑΡΜΑΚΗΣ 
-♦- 

Αριθ. Ε5/2059 (6) 

Τροποποίηση απόφασης κατατάξεων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 4 (εδαφ. α της παρ. 2) του 
Ν. 1865/89 (ΦΕΚ 210 τ. Α'). 

2. Τις διατάξεις του άρθρου 3 του Ν. 1966/91 (ΦΕΚ147 
τ.Α'). 

3. Την αριθ. Ε5/1404/21.6.94 απόφαση «Κατατάξεις 
πτυχιούχων τμημάτων Τριτοβάθμιας Εκπαίδευσης και 
Ανωτέρων Σχολών στα Τ.Ε.Ι. και την ΑΣΕΤΕΜ της ΣΕ- 
ΛΕΤΕ» (ΦΕΚ 494 τ. Β’). 

4. Την ανάγκη παράτησης των προθεσμιών υποβολής 
των δικαιολογητικών και διενέργειας των κατατάξεων. 

5. Την αριθ. Η/5615/21.7.94 απόφαση του Πρωθυ¬ 
πουργού «Αρμοδιότητες Ανωπληρωτή Υπουργού του 
ΥΠΕΠΘ Φιλίππου Πετσάλνικου» (ΦΕΚ 567 τ. Β’), αποφα¬ 
σίζουμε: 

Τροποποιούμε την αριθ. Ε5/1404/21.6.94 απόφαση του 
ΥΠΕΠΘ «Κατατάξεις πτυχιούχων Τμημάτων Τριτοβάθμιας Εκ¬ 
παίδευσης και Ανωτέρω Σχολών στα Τ.Ε.Ι. και την ΑΣΕΤΕΜ 
της ΣΕΛΕΤΕ» (ΦΕΚ 494 τ. Β'), ως ακολούθως: 

1. Παρατείνουμε την προθεσμία υποβολής αίτησης κα¬ 
τάταξης με σχετικά δικαιολογητικά μέχρι 14.10.1994. 

2. Ορίζουμε νέα προθεσμία διενέργειας των κατατά¬ 
ξεων το χρονικό διάτημα από 20 μέχρι 30.10.1994. 

Από τις διατάξεις της παρούσας δεν προκαλείται δα¬ 
πάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Σεπτεμβρίου 1994 

Ο ΑΝΑΠΛ. ΥΠΟΥΡΓΟΣ 

Φ. ΠΕΤΣΑΛΝΙΚΟΣ 

- ♦ - 

Αριθ. 18016 (7) 

Ορισμός μελών Επιτροπής Ισοτιμιών. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του 397/68 «Περί επανασυστάσεως της Γενικής 
Γραμματείας Αθλητισμού και των αρμοδιοτήτων αυτής». 

β) Του Ν. 75/75 «Περί Οργανώσεως του Εξωσχολικού 
Αθλητισμού κ.λ.π.» όπως τροποποιήθηκαν και συμπληρώ¬ 
θηκαν με τους Νόμους 423/76, 665/77 και 1070/80. 

γ) Του Ν. 1958/91 «Τμήματα Αμειβομένων - Αθλητών - 
Αθλητικές Ανώνυμες Εταιρείες και άλλες διατάξεις». 

2. Του Ν. 1558/17.7.85 «Κυβέρνηση και Κυβερνητικά 
Όργανα». 

3. Την υπ’ αριθ. γ 54567/22.10.93 (ΦΕΚ 830/Β/ 
22.10.93) απόφαση του Υπουργού Πολιτισμού «Ανάθεση 
αρμοδιοτήτων στον Υφυπουργό Πολιτισμού». 

4. Την Υ. Α. 1588/3.8.93 «Κανονισμός Προπονητών Πε- 
τοσφαίρισης». 

5. Την Υ.Α. 17532/17.5.94 «Τροποποίηση Κανονισμού 
Προπονητών Πετοσφαίρισης». 

6. Το υπ’ αριθ. 2091/17.5.94 έγγραφο της Ε.Ο.ΠΕ. 

7. Το από 29.5.94 έγγραφο του Σ.Ε.Π.ΠΕ., αποφασί¬ 
ζουμε: 

Η προβλεπόμενη επιτροπή από το άρθρο 10 παρ. 1 εδά¬ 
φιο γ της Υ.Α. 1588/3.8.93 της Υ.Α. «Κανονισμός Προπο¬ 
νητών Πετοσφαίρισης» όπως τροποποιήθηκε με την Υ.Α. 
17532/17.5.94 συγκροτείται ως εξής: 

1) Νικόλαος Μακρής, Μέλος Δ.Σ. της Ε.Ο.ΠΕ ως Πρόε¬ 
δρος 

2) Αιμίλιος Γολέμης, μέλος Δ.Σ. του Σ.Ε.Π.ΠΕ ως Μέλος 

3) Ηλέκτρα Εξάρχου, υπάλληλος της Γ.Γ.Α. ως Μέλος. 

Η θητεία της αναφερομένης επιτροπής είναι διετής. 

Ακροτελεύτιο άρθρο 

Κάλυψη δαπάνης 

Από τις διατάξεις αυτής της απόφασης δεν προκαλείται 
δαπάνη σε βάρος του Προϋπολογισμού της Γεν. Γραμμα¬ 
τείας Αθλητισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Σεπτεμβρίου 1994 . 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 


Αριθ. 26334 (8) 

Συγκρότηση Συμβουλίου Διαιτησίας Ομαδικών Αθλημά¬ 
των (Σ.Δ.Ο.Α.) εκτός Ποδοσφαίρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1. Του Α.Ν. 397/68 «Περί επανασυστάσεως της Γ.Γ.Α. 

και των αρμοδιοτήτων αυτής». 

2. Του άρθρου 26 παρ. 1 του Ν. 75/75 «Περί οργανώ- 
σεως του εξωσχολικού Αθλητισμού κ.λ.π.» όπως τροπο¬ 
ποιήθηκε και συμπληρώθηκε μεταγενέστερα. 

3. Του Ν. 1558/17.7.85 «Κυβέρνηση και Κυβερνητικά 

Όργανα». 

4. Του Ν. 1889/90. 

5. Την απόφαση Α. 5257/82 του Υπουργού Προεδρίας 
της Κυβέρνησης «Αναμόρφωση Συλλογικών Οργάνων 
κ.λ.π.». 

6. Την κοινή απόφαση υπ’ αριθ. 54567/22.10.93 (ΦΕΚ 
830/Β/93) «Ανάθεση αρμοδιοτήτων στον Υφυπουργό Πο¬ 
λιτισμού Γεώργιο Λιάνη», αποφασίζουμε: 

Συγκροτείται το Συμβούλιο Διαιτησίας Ομαδικών Αθλη¬ 
μάτων (ΣΔΟΑ) εκτός Ποδοσφαίρου, Καλαθοσφαίρισης, 
Πετοσφαίρισης και Υδατοσφαίρισης μέχρι 31.8.1995 ως 
εξής: 

1. Τσολακίδης Γεώργιος 

2. Καραμαλίκης Νίκος 

3. Φραντζής Φραντζής 

4. Καλομοίρης Ανδρέας. 

Το Συμβούλιο είναι αρμόδιο για προσφυγή κατά πρωτο¬ 
βαθμίων αποφάσεων διαιτησίας που αφορούν στα ανω* 
τέρω ομαδικά αθλήματα. 

Ως Γραμματέας ορίζεται ο Λύτρας Λεωνίδας, μόνιμος 
υπάλληλος της Γ.Γ.Α. 

Ακροτελεύτια διάταξη 

Από τις διατάξεις αυτές δεν προκαλείται δαπάνη σε βάρος 

του προϋπολογισμού της Γ.Γ.Α. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 19 Σεπτεμβρίου 1994 

Ο ΥΦΥΠΟΥΡΓΟΣ 

ΓΕΩΡΓΙΟΣ ΛΙΑΝΗΣ 
-♦- 

Αριθ. 74449 (9) 

Τροποποίηση Υπηρεσιακού Οργανισμού ΕΛΤΑ (Σύσταση 
νέων Ταχυδρομικών Γραφείων). 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, 

ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΜΕΤΑΦΟΡΩΝ & ΕΠΙΚΟΙΝΩΝΙΩΝ 

Έχοντας υπόψη: 

1. Τις διατάξεις του άρθρου 11 του Ν.Δ. 496/70 «Περί 
Οργάνωσης και λειτουργίας των Ταχυδρομείων», όπως 
τροποποιήθηκαν με τις διατάξεις του άρθρου 4 του Π.Δ. 
277/75 «περί της νομικής μορφής λειτουργίας της Ταχρυ- 
δρομικής Υπηρεσίας δια το μετά την 30ην Απριλίου 1975 
χρονικό διάστημα». 

2. Τις διατάξεις του Ν. 1365/83 «κοινωνικοποίηση των 

επιχειρήσεων δομοσίου χαρακτήρα ή κοινής ωφέλειας». 

3. Τις διατάξεις του άρθρου 29Α του Ν. 1558/1985, 
που προστέθηκε με το άρθρο 27 του Ν. 2081/1992 (154 

Α’). 

4. Τις διατάξεις του Π.Δ. 295/86 «Δομή, ρόλςο και τρό¬ 
πος διοίκησης και λειτουργίας της κοινωνικοποιημένης 
επιχείρησης, Ελληνικά Ταυχοδρομεία (ΕΛΤΑ)». 

5. Τις διατάξεις του άρθρου 19 παρ. 2 του Ν. 1735/87 
«Προσλήψεις στο δημόσιο τομέα, κοινωνικός έλεγχος και 
δημόσια διοίκηση, πολιτικά δικαιώματα και άλλες συνα¬ 
φείς διατάξεις». 

6. Τα με αριθ. 2251/2780/0023/13.6.94 και 11/ 
44202/104, έγγραφα των ΕΛΤΑ. 

7. Την απόφαση του Δ.Σ. ΕΛ-ΤΑ που λήφθηκε στη με 
αριθ. 841/27.4.94 (θέμα 10ο), συνεδρίασή του. 

8. Την με αριθ. 23083/14.7.94 απόφαση του Πρωθυ¬ 
πουργού και του Υπουργού Μεταφορών και Επικοινωνιών 
«Ανάθεση αρμοδιοτήτων Υπουργού Μεταφορών και Επι¬ 
κοινωνιών στους Υφυπουργούς Μεταφορών και Επικοινω¬ 
νιών» (ΦΕΚ 553/Β/15.7.94), αποφασίζουμε: 

1. Εγκρίνουμε τη σύσταση 6 (έξι) Ταχυδρομικών Γρα¬ 


φείων στις ακόλουθες περιοχές: 

- Αμυγδαλεώνα Ν. Καβάλας 

-Γέργερης Ν. Ηρακλείου 

- Ευκαρπίας Ν. Θεσσαλονίκης 

- Πόρου Ν. Κεφαλληνίας 

- Προαστίου Ν. Καρδίτσας 

- Κοπανού Ν. Ημαθίας. 

Από τις διατάξεις της απόφασης αυτής προκαλείται δα¬ 
πάνη σε βάρος του προϋπολογισμού των ΕΛ-ΤΑ ύψους 
18.000.000 δρχ. περίπου, η οποία θα βαρύνει το ΚΑΔ 
15.01. 

2. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Σεπτεμβρίου 1994 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝΙΚΗΣ ΟΙΚΟΝΟΜΙΑΣ 

ΑΝ, ΠΕΠΟΝΗΣ Γ. ΠΑΠΑΝΤΩΝΙΟΥ 

ΥΦΥΠ. ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Δ. ΑΛΑΜΠΑΝΟΣ 

Ε ΘΝΙΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Ταχ. Κώδικας : 
ΤΕΙ.ΕΧ 

ΡΑΧ 

ΚαποδιστρΙου 34 

104 32 

22.3211 ΥΡΕΤ ΘΠ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00’ έως 13.00 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληοη ΦΕΚ όλων των Τευχών Σολωμού 51 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ . 52.48.188 «χ . μ δο ιδι 

*Για φωτοαντίγραφα παλαιών τευχών στην οδο Σολωμου 51 τηλ . 5Ζ 8 ί9Ι . 71 ._„ 4 ς 54 7 

• Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52.25.713 52.49.54/ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιυές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 οελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (δοέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 

, ,-----—-1 

Κωδικός αριθ. κατάθεσης στο Δημόσιο Ταμείο 2531 

Κωδικός αριθ. κατάθεσης στο Δημόσιο Ταμείο 3512 

Η ετήσια συνδρομή είναι: 

α) Για το Τεύχος Α’ Δρχ. 15 299 

β) » » » β » 29 999 

υ) » » » γ » 19 999 

δ) » » » Δ » 30.000 

ε ) » » » Αναπτυξιακών Πράξεων » 20.000 

στ) » » » Ν.Π.Δ.Δ. ^ » 10.000 

ζ) » » » ΠΑΡΑΡΤΗΜΑ » 5.000 

η) » » » Δελτ. Εμπ.& Βιομ. Ιδ. » 10.000 

θ » » » Αν. Ειδικού Δικαστηρίου » 3.000 

,) » » » Α.Ε. & Ε.Π.Ε. » 200.000 

ια) Για όλα τα Τεύχη εκτός ΤΑΕ-ΕΠΕ » 100.000 

Πληροφορίες: τηλ. 52 

Ποοοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 

.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 






